钦定古今图书集成/明伦汇编/氏族典/第323卷 > 《廖用贤尚友录》 > 凌震
## 钦定古今图书集成/明伦汇编/氏族典/第323卷 > 《廖用贤尚友录》 > 凌震

按《万姓统谱》：“震敷季子，字时东，号练溪，乌程人。由岁
贡历黔阳县学训导。中丞铁桥黄公、督学少华许公
重震之学，到官月馀，即命提督宝山书院，选拔名彦，
皆受学焉。震入院，严立科条，陈说伦理之懿，启迪性
命之微，一时士习改观。未几，遂请老以归。归即扫迹
城府，杜门自养，图书数卷，亹亹不倦，兴到则独步林”
壑，寻芳讨胜，风度悠然。清修之范，近世罕闻。与刘清
惠、孙太初为一时名交。郡守万云鹏高其行，敦请乡
饮。卒于嘉靖乙未春，寿六十五。震生而颖异，有俊才，
博综群籍，晓析百家。善古文，尢长于诗。所著有《练溪
集》行于世。